P Chidambaram: P Chidambaram, a former Union finance and home minister, was arrested by the CBI in the INX Media money laundering case.
প্রাক্তন বিত্ত তথা গৃহমন্ত্রী পি চিদাম্বৰমক আই এন এক্স মিডিয়া কাণ্ডৰ সৈতে জড়িত থকাৰ অভিযোগত চি বি আয়ে বুধবাৰে গ্রেপ্তাৰ কৰাৰ পাছত ভাৰতৰ ৰাজনৈতিক মহল গৰম হৈ উঠিছে৷ আক্রমণ-প্রত্যাক্রমণ আৰু বাদানুবাদেৰে মুখৰ হৈ পৰিছে ৰাজনৈতিক মঞ্চ৷ চাবলৈ গ’লে এয়া ৰাজনৈতিক বিষয় কিন্তু নহয়৷ দেশৰ এজন নাগৰিকক দুর্নীতিৰ অভিযোগত গ্রেপ্তাৰ কৰা হৈছ়ে, কিন্তু সেই নাগৰিকজন যিহেতু ভাৰতৰ ৰাজনীতিৰ এজন অতি শক্তিশালী প্রতিনিধি তথা দেশৰ প্রাক্তন গৃহ আৰু বিত্ত মন্ত্রী, সেয়েহে এই বিষয় এতিয়া হৈ পৰিছে সম্পূর্ণ ৰাজনৈতিক৷ বহুতে ইয়াৰ মাজত ৰাজনৈতিক তথা ব্যক্তিগত আক্রোশ পূৰণৰ মানসিকতাও বিচাৰি পাইছে৷